Vee puudutus
"Vee puudutus" (algupärane pealkiri "The Shape of Water") on Ameerika Ühendriikide romantiline fantaasia-draamafilm, mille režissöör on Guillermo del Toro. Tegevus toimub 1962. aastal Baltimore'is, valitsuse ülisalajases laboris. Labori koristaja armub kinnipüütud inimesesarnasesse kahepaiksesse olendisse. Film esilinastus 31. augustil 2017 Veneetsia filmifestivalil, kus see võitis Kuldlõvi auhinna kui festivali parim film. Filmi eelarve oli 19,5 miljonit dollarit. Film on sisse toonud 126,4 miljonit dollarit.